Korporatsioon Amicitia lipp

Korporatsiooni Amicitia lipp on helelilla-tumeroheline-kuldne trikoloor ilma lisaembleemideta. Õnnistatud lipu juurde kuuluvad narmad. Lipuvarda tipus on kuldne korporatsiooni Amicitia sirkel. 
alt=Tegu on trikolooriga. Ülemine triip on sirelililla (helelilla), keskmine tumeroheline ja alumine kuldne.|pisi|Korporatsiooni Amicitia lipp
Korporatsiooni Amicitia värvikombinatsiooni valis asutajaliige Emilie Ruubel. Nende värvide kokkusobitamise peale tuli ta vaadates kevadist sirelioksa kuldses vaasis. Hele- ehk sirelililla sümboliseerib julgust, tumeroheline lootust ja kuldne ausust.

Lippu kasutab korporatsioon Amicitia oma pidulikel üritustel, nagu aktustel, juubelijumalateenistustel jne. Neil üritustel saadab lippu auvalve ehk lipuvalve.

Korporatsiooni Amicitia lippu, nagu muidki lippe, tervitatakse sissetoomisel püstitõusmisega. Lipp langetatakse leinaseisaku ajal, Eesti hümni ja teiste hümnide laulmise ajal ning vaimulikel talitustel, meieisapalve ja koguduse või lipu õnnistamise ajal.

 Viited 

Kategooria:Eesti üliõpilasorganisatsioonide lipud
Kategooria:Korporatsioon Amicitia